รองนายกรัฐมนตรี เป็นประธานในพิธีวางพวงมาลาและถวายบังคมหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว
รองนายกรัฐมนตรี เป็นประธานในพิธีวางพวงมาลาและถวายบังคมหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคตวันที่ 23 ตุลาคม 2562ที่บริเวณท้องสนามหลวง นายวิษณุ เครืองาม รองนายกรัฐมนตรี เป็นประธานในพิธีวางพวงมาลาและถวายบังคมเบื้องหน้าพระบรมฉายาลักษณ์ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เนื่องในวันครบรอบ 109 ปี วันคล้ายวันสวรรคตวันที่ 23 ตุลาคม 2562 โดยมีคณะองคมนตรี คณะรัฐมนตรี ประธานองค์กรตามรัฐธรรมนูญ ส่วนราชการ รัฐวิสาหกิจ ภาคเอกชน และประชาชนเข้าร่วมพิธีโดยพร้อมเพรียง โดยส่วนใหญ่แต่งกายด้วยชุดสุภาพสีชมพูและสีขาว เพื่อร่วมแสดงออกถึงความจงรักภักดีและน้อมรำลึกในพระมหากรุณาธิคุณอย่างหาที่สุดมิได้ ที่ได้ทรงบำเพ็ญพระราชกรณียกิจนานัปการ เพื่อบำบัดทุกข์บำรุงสุขแก่ปวงชนชาวไทยมาโดยตลอดและปกป้องประเทศให้รอดพ้นจากวิกฤติต่างๆ สามารถธำรงไว้ซึ่งเอกราชตราบจนถึงปัจจุบันหลังจากนั้น นายวิษณุ เครืองาม รองนายกรัฐมนตรี เดินทางไปยังบริเวณสถานีรถไฟหัวลำโพง เพื่อเป็นประธานในกิจกรรมจิตอาสาพัฒนาปรับภูมิทัศน์ทำความสะอาด เพื่อถวายเป็นพระราชกุศลและน้อมรำลึกเนื่องในวันสำคัญวันนี้ด้วย